Eesti Metodisti Kirik

Eesti Metodisti Kirik (lühend EMK) on metodistlik kirikuorganisatsioon Eestis. EMK on iseseisev kirik, mis ei kuulu osaduslikult mitte ühtegi muu organisatsiooni sisse. EMK superintendent on Robert Tšerenkov. Eesti Metodisti Kirikusse kuulub 23 kogudust, millel oli 2012. aastal kiriku enda andmetel kokku 1642 liiget. 2011. aasta rahvaloendusel pidas ennast metodistiks 1098 üle 15-aastast inimest. Piiskop dr William Burt asutas 4. augustil 1911, Vaasas Soome Piiskopliku Metodisti Kiriku Konverentsi alluvusse Vene Misjoni ja piiskopi volituse olla jutlustajaks Tallinnas sai Kuressaare kogudust teeninud jutlustaja Vassili Täht ning Kuressaares kaupmees Martin Prikask. 1921. aastal määrati pastor Martin Prikask piiskop dr Nuelseni poolt Eesti ringkonna esimeseks eestlasest superintendendiks (1921–1922), ühtlasi sai ta määramise Tallinnasse. 1921. aastal osteti Tallinnas kaks maja aadressil Suur Pärnu maantee 19 ja 21 ja superintendent Prikask alustas oma korteris Suur Pärnu mnt 19 vaimulike koosolekute korraldamist. 3. märtsil 1922 toimus Tallinnas metodisti koguduse asutamine, esimesteks liikmeteks võeti vastu Tallinna elama asunud Kuressaare ja Petrogradi metodisti koguduste liikmed. 1922. a juuli lõpus määras piiskop dr John L. Nuelsen dr George A. Simonsi superintendendiks ja laekahoidjaks, Martin Prikask nimetati misjonisekretäriks ning määrati Kuressaarde, Ferdinand Tombo määrati Tallinnasse juhtima (1922–1926) koguduse eesti tööd ja Hjalmar Salmi vene tööd (1922–1923). 1924. aastal asutati Suur Pärnu mnt 19 lastekodu. Metodisti kogudus käis koos esialgu Suur Pärnu mnt hoovipoolses majas, hiljem renoveeriti tänavapoolne maja ja selle saalis kestsid koosolekud kuni 1929. aastani, mil kogudus võis asuda Veerenni tänava kirikusse kui 1929. aastal ostsid Tallinna Evangeelse Koguduse Tallinna Veerenni kiriku ning edaspidi tunti kirikuhoonet metodistikirikuna. 1200-istekohaga hoone oli tollal Euroopa suurim metodistide puitkirik. See hoone hävis 1944. aasta märtsipommitamises. Algne aadress oli Veerenni tänav 4a, mis asus umbes tänapäevaste hoonete Vana-Veerenni tänav 4 ja 6 vahel. Tallinnas tegutses Tallinna I kogudus Veerenni tänaval ja 1927. aasta suvel asutatud Tallinna II kogudus Koplis, Petlemma kirikuga Kopli tänav 92a. Metodistikiriku I koguduse kirik Veerenni tänaval hävines 1944. aastal 9. märtsipommitamises, II koguduse kirik Koplis võõrandati nõukogude võimu poolt 1950. aastal. 16. juulist 1950 sai Eesti Metodisti Kiriku Tallinna Kogudus kasutada allüürnikuna Seitsmenda Päeva Adventistide kirikut Mere puiestee 3 (tollal oli maja number 14a). EMK Aseri kogudus EMK Haapsalu kogudus EMK Jõhvi kogudus EMK Jõhvi Petlemma kogudus EMK Keila kogudus EMK Kohtla-Järve Kolgata kogudus EMK Kunda Betaania kogudus EMK Kuressaare kogudus EMK Kärsa kogudus EMK Narva kogudus EMK Paide kogudus EMK Paldiski kogudus EMK Pärnu AGAPE kogudus EMK Rakvere kogudus EMK Reeküla kogudus EMK Ruusmäe kogudus EMK Räpina kogudus EMK Sakussaare kogudus EMK Sillamäe Jumala Õnnistuse kogudus EMK Tallinna kogudus EMK Tapa kogudus EMK Tartu Püha Luuka kogudus EMK Uue Alguse kogudus EMK Viitka kogudus EMK Võru Elupuu kogudus Allasutused: EMK Teoloogiline Seminar Ajakiri Koduteel Hardusajakiri Päevasõna Laager Giideon Aa külas Puuetega laste tugikeskus Päikesekiir Lastekeskus Tähetorn Noortekeskus Generation2 SA Heategevusfond Taastõusmine Raamatupood Logos Alates 1907. aastast on Eesti metodistide kõrgeimaks vaimulikuks juhiks olnud järgmised piiskopid: 1907–1912 William Burt 1912–1924 John Louis Nuelsen 1924–1925 Anton Bast 1925–1926 Ernest Gladstone Richardson 1926–1927 John Louis Nuelsen 1927–1928 Edgar Blake 1928–1946 Raymond J. Wade 1946–1953 August Theodor Arvidson 1953–1970 Odd Arthur Hagen 1970–1989 Ole Edvard Borgen 1989–2001 Hans Växby 2001–2009 Øystein Olsen 2009–2023 Christian Alsted Alates 1907. aastast on Eesti metodiste kohapeal juhtinud järgmised superintendendid: 1907–1921 George Albert Simons 1921–1922 Martin Prikask 1922–1928 George Albert Simons 1928 Otto Liebner 1928–1941 Martin Prikask 1941–1956 Martin Kuigre 1956–1962 Valdo Ojassoo 1962–1974 Aleksander Kuum 1974–1978 Hugo Oengo 1978–1979 Aleksander Kuum 1979–2005 Olav Pärnamets 2005–2018 Taavi Hollman 2018– Robert Tšerenkov EMK on Eesti Kirikute Nõukogu liige. Robert Tšerenkov "Keskkonverentsi otsus". Eesti Metodisti Kirik. Vaadatud 12. jaanuaril 2024. Toomas Pajusoo, Tallinna kogudus 100, Koduteel, Nr 144 – 1 2022 Tööharud ja allasutused Eesti Metodisti Kirik 1907–2007 Eesti Metodisti Kirik, 2007, lk 14–34. Eesti Metodisti Kirik 1907–2007[alaline kõdulink] Eesti Metodisti Kirik, 2007, lk 35–55. Eesti Metodisti Kiriku koduleht